ལྗང་བུས་རྩོམ་རིག་མང་པོ་རྒྱ་ཡིག་ནས་ཀློག་ཡོད་ངེས་ཆེ།ནུབ་ཕྱོགས་རྩོམ་རིག་མང་པོ་རྒྱ་ཡིག་ནས་ཀློག་དུས་སྐད་རིགས་རིམ་པ་གཉིས་བརྒྱུད་པ་རེད།རྒྱ་ཡིག་ལ་བསྒྱུར་མཁན་དེས་ཀྱང་ནུབ་ཕྱོགས་རིག་གཞུང་དང་མིའི་བསམ་བློ་ཆ་ཚང་ཞིག་འབྲེལ་འདྲིས་མེད་དུས་བསྒྱུར་མཁན་རང་གི་མི་རིགས་ཀྱི་རྩོམ་རིག་དང་སེམས་ཁམས་ཀྱི་གཤིས་ཀ་འདྲེས་ཡོད་པར་སྙམ།ཕྲན་གྱིས་ལྗང་བུས་སྙན་ངག་གཟི་མིག་དགུ་བའི་ནང་ནས་གཅིག་གཉིས་ཀློགས་པ་ཡིན།རང་བཞིན་གྱིས་གཉོབ་སྣང་ཞིག་གིས་ཀློག་འདོད་བྱུང་མ་སོང་།མ་ཟད་རྒྱ་ཡི་རྩོམ་གཤིས་འདུག་བསམ་སོང་།སྤྱིར་རྩོམ་རིག་གང་ཡིན་ཡང་ཡག་མིན་དེ་ཐག་གཅོད་མཁན་སུས་ཀྱང་བཤད་དཀའ།དཔེར་ན་སྟོན་པ་བཅོམ་ལྡན་འདས་ཀྱི་གསུངས་ལས་ལྷག་ཞིག་སུས་ཀྱང་གསུངས་དཀའ།ཡིན་ཡང་ཕྱི་རོལ་བ་མང་པོ་ཞིག་གིས་དེ་ལ་ཚོར་སྣང་མེད་ལ།མྱོངས་སྣང་ཡང་ཅི་ཡང་མེད།དེ་བཞིན་ལུང་རིག་རྒྱ་ཡིས་ཀློགས་མཁན་གྱིས་མ་གོ་བ་རེད་ཟེར་ནས་མཐའ་གཅིག་ཏུ་དགག་བཞག་བྱེད་པ་འདི་མི་ཡི་སེམས་ཁམས་ཟེར་བ་དང་མི་ཡི་བློ་ངོར་གྲུབ་པའི་ལྟ་བ་གཉིས་པ་ལ་འབྲེལ་འདྲིས་སྤུ་ཙམ་མེད་པའི་རྟགས་རེད།